Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος θα πρέπει να έχει συμπληρώσει το 16ο έτος της ηλικίας του. Αν ο ενδιαφερόμενος δεν έχει συμπληρώσει την ηλικία των 18 ετών, απαιτείται επιπλέον η έγγραφη συναίνεση του προσώπου που ασκεί την επιμέλειά του, η οποία παρέχεται πάνω στην αίτηση.
Ο ενδιαφερόμενος θα πρέπει να έχει την κανονική του διαμονή στην Ελλάδα ή να φοιτά σε πανεπιστήμιο ή σχολείο της χώρας για τουλάχιστον έξι μήνες συνεχώς ή αθροιστικά, κατά το τελευταίο δωδεκάμηνο.
Ο ενδιαφερόμενος θα πρέπει να πληροί τις ελάχιστες απαιτούμενες προδιαγραφές σωματικής και διανοητικής ικανότητας του Παραρτήματος III της 2006/126/ΕΚ.
Ο ενδιαφερόμενος θα πρέπει να έχει πραγματοποιήσει τον εκάστοτε προβλεπόμενο ελάχιστο αριθμό μαθημάτων θεωρητικής εκπαίδευσης και εκπαίδευσης προσόντων και συμπεριφοράς, σύμφωνα με τις προδιαγραφές του Παραρτήματος II της 2006/126/ΕΚ.
Ο ενδιαφερόμενος θα πρέπει να έχει πετύχει σε θεωρητική εξέταση και σε εξέταση προσόντων και συμπεριφοράς, στα θέματα των παραρτημάτων II ή V ή και VI της 2006/126/ΕΚ, όπου και εάν κατά περίπτωση απαιτείται.
Ο ενδιαφερόμενος δεν πρέπει να είναι κάτοχος άδειας οδήγησης ελληνικής ή κράτους μέλους της Ευρωπαϊκής Ένωσης, της Νορβηγίας, της Ισλανδίας ή του Λιχτενστάιν.
Ο ενδιαφερόμενος πρέπει να καταβάλλει τα εκάστοτε προβλεπόμενα ποσά, τα πάγια τέλη χαρτοσήμου και τις εισφορές υπέρ τρίτων για κάθε κατηγορία άδειας οδήγησης. Τα πάγια τέλη χαρτοσήμου και οι εισφορές υπέρ τρίτων είναι αυτά που ισχύουν κατά το χρόνο παραλαβής της άδειας οδήγησης και καταβάλλονται τουλάχιστον πριν την αποστολή της προς εκτύπωση. Τα πάγια τέλη χαρτοσήμου και οι εισφορές υπέρ τρίτων καταβάλλονται μόνο για τις κατηγορίες αδειών οδήγησης, οι οποίες χορηγούνται κατόπιν εξετάσεων και όχι για αυτές που χορηγούνται λόγω κάλυψής τους από άλλη μεγαλύτερη κατηγορία, σύμφωνα με το άρθρο 4 του Π.Δ. 51/2012.
Για την ψηφιακή υποβολή της αίτησης και των δικαιολογητικών απαιτείται από τον ενδιαφερόμενο η κατοχή κωδικών TAXISnet.
Σε περίπτωση μεταβολής των στοιχείων του μοτοποδηλάτου (ιδίως αλλαγής κινητήρα ή κάρτερ σκελετού), για το οποίο εκδόθηκε η άδεια κυκλοφορίας, για να επέλθει η μεταβολή στην άδεια απαιτείται βεβαίωση του υπεύθυνου λειτουργίας νομίμως λειτουργούντος συνεργείου επισκευής οχημάτων, στις εγκαταστάσεις του οποίου έγιναν οι σχετικές εργασίες, στην οποία πιστοποιείται η καταλληλότητα κυκλοφορίας του. Σε περίπτωση που το νέο καρτέρ σκελετού έχει τον ίδιο κωδικό που παραπέμπει στην ίδια μάρκα, τον ίδιο τύπο οχήματος και τα ίδια κυβικά του κινητήρα, δεν απαιτείται η βεβαίωση του προηγούμενου εδαφίου, αλλά αρκεί το τιμολόγιο αγοράς νέου κινητήρα.
Η άδεια κυκλοφορίας παραδίδεται από την Υπηρεσία που την εξέδωσε στον ενδιαφερόμενο με την προσκόμιση ασφαλιστηρίου συμβολαίου σε ισχύ του μοτοποδηλάτου.
Πριν από κάθε χορήγηση άδειας κυκλοφορίας μοτοποδηλάτου (αρχική ή μεταβίβαση), οι αρμόδιες Υπηρεσίες για τη χορήγηση, ελέγχουν τα στοιχεία ταυτότητος του μοτοποδηλάτου, όπως αυτά αναφέρονται στην υπ’ αριθ. 33109/2158/87 απόφαση του Υ.Μ.Ε., όπως ισχύει και τα συγκρίνουν με εκείνα που αναγράφονται στην έγκριση και δηλώνονται στην υπεύθυνη δήλωση (αριθμός πλαισίου, αριθμός κινητήρα, χρώμα, εργοστάσιο κατασκευής, διαστάσεις οχήματος, ελαστικών, κ.λπ.).
Η διαδικασία αφορά στην έκδοση άδειας κυκλοφορίας μοτοποδηλάτου και απευθύνεται σε πολίτες και επιχειρήσεις.
Άδεια ή ανανέωση άδειας (έκδοση από ΕΛ.ΑΣ.)
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Αντίγραφο Δελτίου Ταυτότητας/ Διαβατηρίου ή άλλου ταυτοποιητικού εγγράφου του αγοραστή
Πιστοποιητικό ταξινόμησης του μοτοποδηλάτου από το τελωνείο.
Αποδεικτικό κυριότητας του μοτοποδηλάτου.
Υπεύθυνη δήλωση (άρθρου 8 ν.1599/1986) του εισαγωγέα ότι πληρούνται οι προδιαγραφές του μοτοποδηλάτου, θεωρημένη ως προς γνήσιο της υπογραφής.
Έγκριση τύπου πιστοποιητικού συμμόρφωσης με οδηγία της Ε.Ε. από Υπουργείο Υποδομών & Μεταφορών.
Αποδεικτικό έγγραφο της διεύθυνσης κατοικίας του αγοραστή.
Νομιμοποιητικά έγγραφα όταν πρόκειται για Νομικά Πρόσωπα και εταιρίες.
Πιστοποιητικό συμμόρφωσης οχήματος από την κατασκευάστρια εταιρεία.
Η παλαιά άδεια κυκλοφορίας του μοτοποδηλάτου, εφόσον είχε εκδοθεί.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. Αν ο ενδιαφερόμενος δεν είναι Έλληνας υπήκοος θα πρέπει να προσκομίσει Διαβατήριο και την Άδεια Παραμονής ή Διαμονής ή την Κάρτα παραμονής περιορισμένης χρονικής διάρκειας.
Στο αποδεικτικό κυριότητας εμφαίνονται τα στοιχεία ταυτότητας του πωλητή και αγοραστή, το εργοστάσιο κατασκευής του μοτοποδηλάτου, ο τύπος (μάρκα), ο χρωματισμός και οι αριθμοί κινητήρα και πλαισίου αυτού. Ως αποδεικτικό κυριότητας λογίζεται: 1) το τιμολόγιο πώλησης ή δελτίο λιανικής πώλησης θεωρημένο από την αρμόδια Δ.Ο.Υ. (πρωτότυπο ή επικυρωμένο φωτοαντίγραφο), 2) για τα εισαγόμενα, καινούργια ή μεταχειρισμένα, από το εξωτερικό, το πιστοποιητικό που εκδίδεται από το τελωνείο, όπου αναγράφεται ο τύπος κινητήρα, 3) το πιστοποιητικό του κατασκευαστή, για τα μοτοποδήλατα που κατασκευάζονται στην Ελλάδα, 4) για τα υπό του Ο.Δ.Δ.Υ. εκποιούμενα μοτοποδήλατα, το πιστοποιητικό κυριότητας που εκδίδεται από την αρμόδια υπηρεσία αυτού, 5) πράξη συμβολαιογράφου περί μεταβίβασης κυριότητας μοτοποδηλάτου ή ιδιωτικό συμφωνητικό πώλησης, θεωρημένο για το γνήσιο της υπογραφής, πωλητή και αγοραστή, 6) Τελεσίδικη δικαστική απόφαση, στις περιπτώσεις που έχει εγερθεί αμφισβήτηση για την κυριότητα του μοτοποδηλάτου, 7) κληρονομητήριο ή Βεβαίωση-Πιστοποιητικό αρμόδιας Δ.Ο.Υ. από την οποία να προκύπτουν οι κληρονόμοι, τα ποσοστά αυτών και αν οφείλουν ή όχι φόρο και 8) έκθεση αναγκαστικής αφαίρεσης.
Αντίγραφο εγγράφου της οικείας Υπηρεσίας του Υπουργείου Υποδομών, Μεταφορών και Δικτύων, που αφορά την έγκριση του τύπου μοτοποδηλάτου (άρθρο 84 παρ. 1 του Κ.Ο.Κ.). Το έγγραφο αυτό δεν απαιτείται εφόσον υπάρχει παλαιά άδεια κυκλοφορίας ή η εκδίδουσα την άδεια κυκλοφορίας Υπηρεσία έχει ενημερωθεί περί της εγκρίσεως του τύπου του μοτοποδηλάτου καθ’ οιονδήποτε τρόπο.
Εκκαθαριστικό φόρου εισοδήματος ή οποιοδήποτε άλλο στοιχείο από το οποίο προκύπτει ο Α.Φ.Μ., όπως αντίγραφο φορολογικής δήλωσης ή βεβαίωση φορολογικής ενημερότητας.
Μπορεί να αποδειχθεί με έγγραφο Δ.Ε.Κ.Ο., Ε1 κλπ.
Ευκρινές φωτοαντίγραφο του καταστατικού εφόσον πρόκειται για εταιρία (Νομικό πρόσωπο) με το πρακτικό και τη διάρκεια, το ΦΕΚ δημοσίευσής του ή η εγγραφή στο ΓΕΜΗ όπου θα αναφέρονται τα νομιμοποιητικά στοιχεία εκπροσώπησης.
Στην περίπτωση αυτή χορηγείται στον ενδιαφερόμενο σχετικό σημείωμα για την κυκλοφορία του μοτοποδηλάτου, μέχρι την έκδοση της νέας άδειας. Αφορά περιπτώσεις μεταβίβασης.
Εκδίδεται από την Εφαρμογή Ηλεκτρονικού Παραβόλου (e-παραβόλο): Φορέας Δημοσίου (Υπουργεία, Ανεξάρτητες Αρχές, Οργανισμοί): Δημόσιας Τάξης Π.τ.Π./Ελληνική Αστυνομία - Κατηγορία Παραβόλου: Άδεια κυκλοφορίας μοτοποδηλάτου- Τύπος Παραβόλου: κωδικός "1845" Έκδοση άδειας.
Εκδίδεται από την Εφαρμογή Ηλεκτρονικού Παραβόλου (e-παραβόλο): Φορέας Δημοσίου (Υπουργεία, Ανεξάρτητες Αρχές, Οργανισμοί): Δημόσιας Τάξης Π.τ.Π./Ελληνική Αστυνομία - Κατηγορία Παραβόλου: Άδειες (Ένσημο ΕΛ.ΑΣ).- Τύπος Παραβόλου: κωδικός "6193" Άδεια ή ανανέωση άδειας (Έκδοση από ΕΛ.ΑΣ.).
Διαδικασία χορήγησης αδειών κυκλοφορίας και πινακίδων αριθμού κυκλοφορίας μοτοποδηλάτων.
Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008,2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011. ( Άδειες Οδήγησης )
Οδηγία του Ευρωπαϊκού Κοινοβουλίου και του Συμβουλίου της της 20ής Δεκεμβρίου 2006 για την άδεια οδήγησης.
Τροποποίηση της υπ αριθ. 2513/2/218-ιδ΄ από 29-7-2011 (ΦΕΚ 1917/Β) (https://www.et.gr/api/DownloadFeksApi/?fek_pdf=20110201917) υπουργικής απόφασης «Διαδικασία χορήγησης αδειών κυκλοφορίας και πινακίδων αριθμού κυκλοφορίας μοτοποδηλάτων.
Τροποποίηση της αρ. ΔΙΑΔΠ/Ε/941/23.01.2003 (ΦΕΚ 54/ Β/23.01.2003) (https://www.et.gr/api/DownloadFeksApi/?fek_pdf=20030200054) κοινής υπουργικής απόφασης, όπως ισχύει για διοικητικές διαδικασίες αρμοδιότητας του Αρχηγείου Ελληνικής Αστυνομίας, οι οποίες διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.).
Η αίτηση για την έκδοση άδειας κυκλοφορίας μοτοποδηλάτου υποβάλλεται στο είτε στο Αστυνομικό Τμήμα είτε στο Τμήμα Τροχαίας του τόπου κατοικίας του ενδιαφερόμενου ή στο ΚΕΠ.
Η αίτηση για την έκδοση άδειας κυκλοφορίας μοτοποδηλάτου μπορεί να υποβληθεί και ψηφιακά μέσω της πύλης gov.gr με την χρήση των κωδικών TAXISnet.
Ο ενδιαφερόμενος καλείται συγκεκριμένη ημέρα και ώρα για τον επιτόπιο έλεγχο στο μοτοποδήλατο, έπειτα από τηλεφωνική συνεννόηση της Αστυνομικής Υπηρεσίας, η οποία είναι αρμόδια για την έκδοση της άδειας κυκλοφορίας, με τον ίδιο. Ελέγχεται ο αριθμός πλαισίου και κινητήρα, καθώς και η αρτιότητα του μοτοποδηλάτου.
Ο έλεγχος της αίτησης και των συνημμένων σε αυτή δικαιολογητικών γίνεται από το Αρμόδιο Τμήμα του Αστυνομικού Τμήματος ή του Τμήματος Τροχαίας στο οποίο υποβλήθηκε.
Εκδίδεται η προσωρινή της άδειας κυκλοφορίας, ώστε να μπορέσει να γίνει η ασφάλιση του μοτοποδηλάτου, έως την έκδοση της άδειας κυκλοφορίας μέσα στις επόμενες ημέρες.
Εκδίδεται η άδεια κυκλοφορίας του μοτοποδηλάτου.
Σε περίπτωση που δεν πληρούνται οι προϋποθέσεις, η αίτηση απορρίπτεται
Επιτόπια προσκόμιση μοτοποδηλάτου για διενέργεια ελέγχου
Έλεγχος αίτησης, δικαιολογητικών και μοτοδηλάτου
Έκδοση προσωρινής άδειας κυκλοφορίας μοτοποδηλάτου, με την οποία ο αγοραστής ασφαλίζει το μοτοποδήλατο
Απόρριψη αιτήματος και ενημέρωση ενδιαφερόμενου
Ενημέρωση ενδιαφερόμενου για ελλείψεις στο φάκελο